open-index/open-wikipedia-markdown huggingface dataset:
Tiokyanatan meďný

**Tiokyanatan meďný** (alebo **tiokyanát meďný**) je koordinačný polymér so vzorcom CuSCN. Ide o bielu pevnú látku stabilnú na vzduchu, ktorá sa používa ako prekurzor na prípravu iných tiokyanatanových solí.   

## Syntéza
Tiokyanatan meďný sa tvorí zo spontánneho rozkladu suchého tiokyanatanu meďnatého, pričom sa uvoľňuje tiokyanogén, najmä pri zahrievaní. Vzniká tiež z tiokyanatanu meďnatého pod vodou, pričom okrem iného uvoľňuje kyselinu tiokyanatú a vysoko jedovatý kyanovodík. Výhodne sa pripravuje z meďnatých roztokov vo vode, ako je síran meďnatý. K meďnatému roztoku sa pridá kyselina sírová a potom sa pridá rozpustný tiokyanatan (hodne pomaly sa zamieša. Tiokyanatan meďný sa vyzráža ako biely prášok.. Alternatívne môže byť ako redukčné činidlo použitý roztok tiosíranu. 

## Podvojné soli
Tiokyanatan meďný tvorí jedinú podvojnú soľ s prvkami skupiny 1, tiokyanatan cézno-meďnatý (CsCu(SCN)2). Podvojná soľ sa tvorí len z koncentrovaných roztokov tiokyanatanu cézneho, do ktorých sa tiokyanatan meďný rozpúšťa. Z menej koncentrovaných roztokov sa pevný tiokyanatan meďný separuje, čo odráža jeho nízku rozpustnosť. Keď sa zmieša s tiokyanatanom draselným, sodným alebo bárnatým a kryštalizuje sa skoncentrovaním roztoku, vykryštalizujú sa zmiešané soli. Tieto soli sa nepovažujú za pravé podvojné soli. Podobne ako tiokyanatan cézno-meďnatý sa tiokyanatan meďný oddelí, keď sa tieto zmiešané soli znovu rozpustia alebo sa ich roztoky zriedia.

## Použitie
Tiokyanatan meďný je dierový vodič, polovodičoch so širokým zakázaným pásmom (3,6 eV, teda transparentný pre viditeľné a blízke infračervené svetlo). Používa sa vo fotovoltaike v niektorých bunkách tretej generácie ako vrstva na prenos dier. Pôsobí ako polovodič typu P a ako elektrolyt v tuhom skupenstve. Často sa používa v solárnych článkoch citlivých na farbivá. Jeho vodivosť dier je však relatívne nízka (0,01 S.m-1. Toto môže byť zlepšené rôznymi úpravami, napr. Vystavením plynnému chlóru alebo dopingu tiokyanogénom (SCN)2). 

Tiokyanatan meďný s oxidom nikelnatým pôsobí synergicky ako aditívum na potlačenie dymu v polyvinylchloride. 

Tiokyanatan meďný vyzrážaný na uhlíkovom nosiči sa môže použiť na konverziu arylhalogenidov na aryltiokyanatany. 

Tiokyanatan meďný sa používa v niektorých antivegetatívnych farbách. Výhody v porovnaní s oxidom meďnatým sú, že zlúčenina je biela alebo takmer biela a je tiež účinnejší biocíd. 

## Referencie

## Zdroj

meďný
Kategória:Pseudohalogenidy
Kategória:Zlúčeniny medi
Kategória:Zlúčeniny síry
Kategória:Zlúčeniny uhlíka
Kategória:Zlúčeniny dusíka
Kategória:Polovodičové materiály
Kategória:Polyméry
Víkend (album)

***Víkend*** je šiesty štúdiový album slovenskej hudobnej skupiny Hex.

Album vyšiel v novembri 2002. Hex sa v ňom vrátili ku gitarovému zvuku.

## Zoznam skladieb
# „Zelený drak“
# „V piatok podvečer“  
# „Walz“
# „Michaela“ 
# „Chvíľu áno, chvíľu nie“  
# „Vidím Ťa“ 
# „Niekedy...“ 
# „Let“ 
# „Prasa v žite“ 
# „Kalifornský sen“ 
# „Dvanásť priateľov“
# „Čistokrvný svet“
# „Každý deň“

## Zostava
* Peter "Ďuďo" Dudák – spev, gitara, klávesové nástroje
* Tomáš "Yxo" Dohňanský – basová gitara, spev 
* Martin "Fefe" Žúži – gitara
* Tibor "Tybyke" Szabados – bicie nástroje, perkusie, spev

Producentom albumu bol Oskar Rózsa.

## Referencie

Kategória:Albumy skupiny Hex
Kategória:Hudobné albumy z 2002
Nikdy nebolo lepšie

***Nikdy nebolo lepšie*** je siedmy štúdiový album slovenskej hudobnej skupiny Hex.

Album vyšiel v máji 2006.

## Zoznam skladieb
# „Nikdy Nebolo Lepšie“
# „Rádio“  
# „Cyklón“
# „Život" 
# „Doktor vied“  
# „Zima“ 
# „Inštruktor lásky“ 
# „Všetko príde“ 
# „Cesta z mesta“ 
# „Lolita“ 
# „Bratislavskí chalani“
# „Znamenia“

## Zostava
* Peter „Ďuďo“ Dudák – spev, gitara, klávesové nástroje
* Tomáš „Yxo“ Dohňanský – basová gitara, spev 
* Martin „Fefe“ Žúži – gitara
* Tibor „Tybyke“ Szabados – bicie nástroje, perkusie, spev
* Tomáš Sloboda - gitary, ústna harmonika, perkusie, spev

## Referencie

Kategória:Albumy skupiny Hex
Kategória:Hudobné albumy z 2006
Víkend

**Víkend** môže byť:
*a) sobota a nedeľa, b) pracovné voľno na konci týždňa (t.j. obyčajne počas soboty a nedele, ale napr. v minulosti okrem pracovného dopoludnia v sobotu, a dnes niekedy aj pracovné voľno v piatok či pondelok), c) pobyt v prírode a pod. na konci týždňa (spravidla v sobotu alebo nedeľu), starší pravopis aj: weekend, pozri víkend (všeobecne)
*publicistická relácia:
**Víkend (slovenská relácia)
**Víkend (česká relácia)
*film:
**americký z roku 1996, synonymum: Víkend na vidieku, pozri Vidiek (film z roku 1996)
**francúzsky dokumentárny z roku 2005, pozri Vidiek (dokumentárny)
**maďarský z roku 2015, pozri Víkend (film z roku 2015)
**anglický z roku 2011, pozri Víkend (film z roku 2011)
*hudobný album, pozri Víkend (album)
Kary Mullis

**Kary Banks Mullis** (* 28. december 1944, Lenoir, Severná Karolína, USA – † 7. august 2019, Newport Beach, Kalifornia) bol americký chemik a podnikateľ.

V roku 1993 dostal Nobelovu cenu za chémiu spoločne s Michaelom Smithom za príspevky k rozvoju metód v chémii DNA, pričom on konkrétne za vynájdenie metódy polymerázovej reťazovej reakcie (PCR). 

Jeho vynález sa stal jednou z hlavných techník používaných v biochémii a molekulárnej biológii, *[[The New York Times]]* ho opísal ako „vysoko originálny a signifikantný, rozdeľujúci biológiu na dve epochy, pred PCR a po PCR“.

## Referencie


## Iné projekty

## Externé odkazy
*Nekrológ na The Scientist  
*Nekrológ na .týždeň

Kategória:Biochemici USA
Kategória:Aktivisti USA
Kategória:Nositelia Nobelovej ceny z USA
Kategória:Nositelia Nobelovej ceny za chémiu
Kategória:Nositelia Japonskej ceny
Kategória:Absolventi University of California, Berkeley
Kategória:Osobnosti zo Severnej Karolíny
Nálevníky (rozlišovacia stránka)

**Nálevníky** (iné názvy: **infuzóriá**, **infuzória**, **infuzórie** ; lat. *Infusoria*) môže byť:
* iný názov taxónu riasničkovce (Ciliophora), pozri nálevníky
*v dávnejších systémoch: 
**veľký taxón v rámci riasničkovcov (Ciliophora), ktorý zodpovedá dnešným taxónom riasničkovce (Ciliophora) a p(r)análevníky (Pseudociliatea, =Primociliatea) okrem cicaviek (Suctoria), pozri pod nálevníky a pranálevníky
**taxón zahŕňajúci (alebo súhrnné označenie zahŕňajúce) riasničkovce (Ciliophora), pranálevníky a časť či všetky bičíkovce a často aj časť koreňonožcov a vírniky (všetky spomenuté taxóny majú spoločné to, že samy vznikajú po istom čase v náleve, t.j. v organickom materiáli poliatom vodou) , pozri nálevníky (živočíchy v náleve)

## Zdroje
Jerry Doyle

**Jerry Doyle** (* 16. júla 1956 Brooklyn, USA - † 27. júla 2016 Las Vegas, USA ) bol americký rozhlasový moderátor, pravicovo-liberálny politický komentátor , televízny herec a zakladateľ obsahovej platformy EpicTimes . Jeho národne publikovaná talk show The Jerry Doyle Show sa vysielala po celých Spojených štátoch prostredníctvom siete Talk Radio Network . 

## Filmografia
* 1993 *Babylon 5: Velký sumit* 
* 1997 *Odpadlík 
* [[1998]] *Babylon 5: Řeka duší 
* 1999 *Babylon 5: Volání do zbraně  
* [[2002]] *Devious Beings
* 2002 *Hackeři*
* 2003 *Krvilačná pomsta*
* 2004 *Open House

== Knihy ==
* *Have You Seen My Country Lately? America's Wake-Up Call'' Threshold Editions, New York, 2010, ISBN 978-1-4391-6801-1.

## Referencie

## Externé odkazy
* 
* 

Kategória:Rozhlasoví moderátori USA
Kategória:Televízni herci USA
Kategória:Osobnosti z Brooklynu
Na hrane (televízna relácia)

***Na hrane*** je politická relácia TV JOJ, ktorá mala premiéru 12. septembra 2019. Moderátor relácie každý týždeň naživo spovedá dvoch politikov, ktorí si môžu priniesť svojich podporovateľov, takže diskusia prebieha za účasti publika. V rokoch 2019-2020 ním bol novinár Michal Magušin. 18. augusta 2020 bolo oznámené, že novou moderátorkou relácie sa stala dramaturgička *Na hrane* a redaktorka TV JOJ Jana Krescanko Dibáková.

Do diskusie sú priamo zapojení okrem publikua v štúdiu aj diváci pri televíznych obrazovkách, ktorí môžu prostredníctvom webu televízie JOJ posielať svoje otázky. Relácia následne po odvysielaní v televízii pokračuje na webe JOJ a na Facebooku.

4. mája 2021 bola oznámena nová diskusná relácia ***[[Analýzy Na hrane]]***, ktorá voľne nadväzuje na *Na hrane*. Moderátorkou relácie je, rovnako ako pri *Na Hrane*, Jana Krescanko Dibáková.

## Série

## Časti

### 1. séria (2019)

### 2. séria (2020)

### Špeciály: Parlamentné voľby 2020 – predvolebné diskusie (2020)

### Špeciál: Parlamentné voľby 2020: Výsledky volieb – povolebná diskusia (2020)

### 2. séria – pokračovanie (2020)

### 3. séria (2020)

### 4. séria (2021)

### 5. séria (2021)

### 6. séria (2022)

### Špeciál: Vojna na Ukrajine (2022)

### 6. séria – pokračovanie (2022)

### 7. séria 2022

## Referencie



## Externé odkazy

*  na *[[TV JOJ]]*
* 
* ''Na hrane'' na Facebooku

Kategória:Televízne relácie na Slovensku
Kategória:Televízne relácie TV JOJ
Kategória:Politické televízne programy
Kategória:Talk show
Kategória:Televízne relácie z roku 2019
Supermarket (album)

***Supermarket*** je piaty štúdiový album slovenskej hudobnej skupiny Hex. Album v roku 1999 vydalo hudobné vydavateľstvo Bonton.

## Zoznam skladieb
#„Každý deň je nedeľa“ - 4:23
#„Votrelec“ - 3:22
#„Priatelia od bobrej rieky“ - 3:53
#„Spomienky na Paríž II“ - 3:47
#„Kozmický fták“ - 4:09
#„Chcem s tebou...“ - 4:38
#„Dinosaur“ - 4:22
#„Muž tvojich snov“ - 2:56
#„Ezzermaster“ - 3:06
#„Drahá“ - 4:37
#„Dúpä“ - 5:10
#„Buďme aspoň“ - 3:29

## Výroba albumu
;Skupina Hex:
* Peter "Ďuďo" Dudák – spev, gitara, klávesové nástroje
* Tomáš "Yxo" Dohňanský – basová gitara, spev 
* Martin "Fefe" Žúži – gitara, vokály
* Tibor "Tybyke" Szabados – bicie nástroje, perkusie, spev
;Hostia:
* Bratislavský chlapčenský zbor, zbormajster p. Magdaléna Rovňáková
* Andrej Šeban - gitary (2,6, 10, 12)
* Mišo Kovalčík - gitara (9)
* Martin Gašpar - basová gitara (6)
* Miloslav Láber (Whisky) - spev (7)
* Richard Šimurka (Koňo) - saxofón
* Martin Ďurinda - trúbka (2, 3, 4, 8)
* Ivan Minárik - programovanie klávesových nástrojov (1-12), klávesové nástroje (12)
* Viliam Trgo, Miroslav Daniš, Róbert Lakatoš - sláčikové trio
;Produkcia:
* Bobo Boška (Agentúra Easy) - fotografie, dizajn

## Referencie

Kategória:Albumy skupiny Hex
Kategória:Hudobné albumy z 1999
Kostol svätého Jozefa

**Kostol svätého Jozefa** môže byť:

na Slovensku:
* rehoľný kostol františkánov v Prešove, pozri: Kostol svätého Jozefa (Prešov)
* rehoľný kostol pavlínov v Trnave, pozri: Kostol svätého Jozefa (Trnava)
* farský kostol v Štiavnických Baniach, pozri: Kostol svätého Jozefa (Štiavnické Bane)
* filiálny kostol v Podunajských Biskupiciach, pozri: Kostol svätého Jozefa (Podunajské Biskupice)
* farský kostol v Gemerskej Polome, pozri: Kostol svätého Jozefa (Gemerská Poloma)
* kostol v zaniknutej obci Zumberg, pozri: Kostol svätého Jozefa (Zumberg)

v Bulharsku:
* Kostol svätého Jozefa (Plovdiv)

Jozef
Stamnos

[náhľad|[Atika (kraj)|Atický červenofigúrový stamnos, zobrazuje Achilla žialiaceho nad stratou svojho priateľa Patrokla, vľavo stojí opretý o palicu jeho druh Antilochos, vpravo za ním stojí jeho matka Thetis s prilbou v ruke, s časťou jeho nového brnenia, ktoré pre neho zhotovil boh Héfaistos, cca 480 – 470 pred Kr., Múzeum archeológie v Leidene]]
**Stamnos** (*stamnos*) je typ starogréckej keramickej nádoby.
 
Stamnos (mn. č. *stamnoi*), keramická nádoba podobná širšej amfore, s dvomi malými uchami, baňatým telom a krátkym hrdlom s pokrievkou (aj bez nej), slúžila ako všestranná skladovacia nádoba. Na vázach je často znázornená ako nádoba na víno alebo ako nádoba na riedenie vína. Častý výskyt zobrazených kultových scén na stamnoi z druhej polovice 5. storočia pred Kr. viedlo vedcov k tomu, aby pripustili možnosť, že stamnoi mohli byť i kultové nádoby určené pre rituálne účely pri niektorom z dvoch sviatkov k pocte boha Dionýza, a to Anthestérií (konali sa mesiaci anthestérión) alebo Lénaií (v mesiaci gamélión).
 
Stamnos sa začal vyrábať na začiatku 6. storočia pred Kr. a jeho tvar sa stal obľúbeným približne od roku 510 pred Kr. Jeho výroba skončila okolo roku 420 pred Kr. 
  
Rozoznávajú sa 3 základné typy stamnoi, najčastejší typ A, s dvomi vodorovnými uchami, typ B  s dvomi zvislými uchami (typ incoronata) a typ C, menší so zvislými uchami, tzv. pyxis-stamnos
 
## Tvary

Stamnos.gif|*Typ A*
Corinthian stamnos MACatalunya Inv11217.jpg|*[[Korint]]ský stamnos, 7. stor. pred Kr.*
Pittore di Sarteano, stamnos etrusco con coperchio, con due giovani nudi, ragazza seminuda, satirello e menadi, 340 ac ca., da dintorni di perugia 02.jpg|*Stamnos z [[Etrúria|Etrúrie]], cca 340 pred Kr.*
Pyxis-stamnos, lion, 600-575 BC, Prague Kinsky, NM-H10 1850a, 141203.jpg|Pyxis-stamnos, cca 600 – 575 pred Kr.

 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Raiffeisenbank

**Raiffeisenbank** alebo **Raiffeisen banka** je finančná inštitúcia pôsobiaca na Slovensku od novembra 2012. Patrí do skupiny Raiffeisen a jej hlavným akcionárom je rakúska Raiffeisen Bank International AG, ktorej súčasťou je aj Tatra Banka. 

## Referencie

Kategória:Banky na Slovensku
Kategória:Podniky založené v 2012
Cúrsky potok

**Cúrsky potok** je prirodzený vodný tok na Záhorí, v okrese Malacky, v katastrálnom území obcí Lozorno a Borinka. Ide o horský potok V. rádu, ľavostranný prítok Stupavského potoka o dĺžke 3,253 km a s plochou povodia o veľkosti 7,043 km². Pramení vo výške  a do Stupavského potoka ústi v nadmorskej výške 

## Prameň
Pramení na rozhraní lesa a rúbaniska v nadmorskej výške  na východnom svahu vrchu Volhovisko (), v katastri obce Lozorno, v Malých Karpatoch, v časti Pezinské Karpaty.

## Opis toku
Po prameni potok pokračuje listnatým lesom viac-menej južným smerom, mierne sa vlní a ústi doňho prvý, pravostranný prítok. Tečie stále na juh, voľne meandruje, stáča sa na juhovýchod a priberá tri potoky, v slede: zľava, sprava a napokon opäť zľava. Po celej dĺžke toku sa striedajú listnaté lesy s trávou a rúbaniskami. Hneď za posledným sútokom do Cúrskeho potoka ústi aj najvýznamnejší prítok, zľava Horvátsky jarok. Tok potom pokračuje západným a následne severozápadným smerom, je premostený miestnou cestou a priberá sprava prítok spod Panského lesa (). Nakoniec preteká okolo chatovej oblasti, obteká jaskyňu Pod Okopancom a následne ústi do Stupavského potoka (zľava), v nadmorskej výške 

## Referencie

## Zdroje
* GEO-portál, názvy potokov
* Základná mapa ZBGIS

Kategória:Povodie Moravy
Kategória:Potoky na Slovensku
Kategória:Lozorno
Kategória:Borinka
Kategória:Záhorie
Kategória:Vodné toky v okrese Malacky
Kapitol (sídlo kongresu)

**Kapitol** alebo **Kapitol Spojených štátov** (, niekedy ) je neoklasicistická budova, v ktorej zasadá Kongres Spojených štátov (zákonodarný orgán). Nachádza sa na Capitol Hill, na východnej strane National Mall vo Washingtone D.C.

## Galéria

US Capitol east side.JPG|Kapitol Spojených štátov z východnej strany
US Capitol dome Jan 2006.jpg|Kupola
Aerial view of the Capitol Hill.jpg|Areál
United States House of Representatives chamber.jpg|Miesto zasadania Snemovne reprezentantov
United States Senate Floor.jpg|Miesto zasadania Senátu


## Referencie


## Pozri aj
* Biely dom

## Iné projekty

## Zdroje
* 
* 

Kategória:Stavby vo Washingtone D.C.
Tomáš Brngál

MUDr. **Tomáš Brngál** (* 8. marec 1992, Bratislava) je slovenský technologický podnikateľ, zakladateľ a spolumajiteľ slovenských softvérových firiem VIRTUAL MEDICINE a VIRTUAL EVERYTHING. Spolu s Milošom Svrčekom, Michalom Tkáčom, Filipom Šandorom a ich tímom, je tvorcom aplikácie Human Anatomy VR (virtuálna anatómia tela), ktorý používajú ľudia vo viac ako 150 krajinách sveta.

## Vzdelanie
* Lekárska fakulta Univerzity Komenského v Bratislave
Počas štúdia na Gymnáziu Ladislava Sáru v Bratislave reprezentoval Slovensko v zahraničí aj ako tanečník umeleckého súboru Lúčnica.

## Human Anatomy VR
Human Anatomy VR (Virtual Reality) je aplikácia, ktorá uľahčuje (nielen medikom) pochopiť priestorové usporiadanie anatomických štruktúr v ľudskom tele. Je produktom firmy Virtual Medicine. Do obchodu Gear VR | Oculus bola prvá verzia pridaná 4 januára 2017. Pre tieto zariadenia je základ bezplatný ale ďalšie ľudské časti musia byť dokúpené. V playstation store stojí 19,99€. Ďalší produkt firmy Anatomy Explorer je určený pre univerzitných učiteľov a študentov. 

Verzia produktu pre smartfóny na platforme IOS a Android sa nazýva **AR Anatomy**. 

## Aktivizmus
Počas pandémie COVID-19 spoluzaložil iniciatívu hackvirus.sk a dobrovoľnícku platformu smepripraveni.sk spájajúcu študentov medicíny a zdravotníckych dobrovoľníkov s nemocnicami. Do platformy sa zaregistrovalo 1 504 zdravotníckych dobrovoľníkov a podporila 61 nemocníc a zdravotníckych inštitúcií.

## Ocenenia
* 2016 – Student Entrepreneur Award
* 2017 – Ambassador of the youth
* 2018 – Forbes 30pod30
* 2018 – Cena podpredsedu vlády SR pre investície a informatizáciu „Mladý inovatívny podnikateľ z oblasti IT sektora“
* 2018 – Krištáľové krídlo za rok 2018 v kategórii Inovácie a startupy

## Referencie

## Externé odkazy

* https://www.medicinevirtual.com/

Kategória:Slovenskí podnikatelia
Kategória:Absolventi Lekárskej fakulty Univerzity Komenského v Bratislave
Kategória:Držitelia Krištáľového krídla
Kategória:Osobnosti z Bratislavy
Vlašák

**Vlašák** môže byť:
*hovorovo :
**vlašský šalát
**vlašský rizling
**vlašský orech
*miestne ľudovo: Vlašský Dvůr
*priezvisko, pozri Vlašák (priezvisko)

## Zdroje
Orešiak

**Orešiak** môže byť:
*v botanike:
**rod Juglans, synonymum: orech, pozri orech (rod)
**zastarano: orech kráľovský
**ľudovo: hrachor hľuznatý (=orešie, orešíňa)
*v zoológii: orešnica perlavá (Nucifraga caryocatactes) 
*člen Jánošíkovej družiny, pozri Orešiak (Jánošík)

## Zdroje
Chotárny kopec

**Chotárny kopec** () je vrch v severovýchodnej časti pohoria Javorníky a po Kazíckej Kýčere druhý najvyšší vrch geomorfologickej časti Rakovská hornatina.

## Polohopis
Nachádza sa hranici okresov Čadca a Kysucké Nové Mesto približne  južne od Čadce a  severne od Kysuckého Nového Mesta, približne  východne leží Krásno nad Kysucou. Vrchol tvorí hranicu katastrálnych území mesta Čadca a obcí Dunajov a Ochodnica a zároveň je aj najvyšším bodom týchto území. Chotárny kopec leží v juhovýchodnej časti Rakovskej hornatiny a vo východnej časti podcelku Vysoké Javorníky. Vrchol kopca je zalesnený, preto poskytuje iba obmedzené výhľady. Lepšie výhľady sú možné na odlesnených miestach svahov tesne pod vrcholom, odkiaľ sú okrem priľahlých vrcholov Javorníkov pri dobrej viditeľnosti viditeľné aj Malá a Veľká Fatra a Moravsko-sliezske Beskydy vrátane Lysej hory.

## Prístup
Chotárny kopec je križovatka turistických chodníkov. Križuje sa tu  červene značená trasa (*Javornícka magistrála*), ktorá vedie od železničnej stanice v Čadci okolo Briavy a pokračuje na západ až juhozápad do *Sedla pod Grapou* so  zelenou značkou, ktorá vedie takisto od stanice v Čadci cez osadu *Kýčera* a pokračuje na juh do Nesluše. Najľahší prístup na vrchol je po  žltej značke zo Zákopčia (osada *U Holých*) do osady *Blažkovci* a odtiaľ po  červenej. Prístup z Čadce je po  červenej alebo  zelenej značke z centra mesta, prípadne z osady *Vojty* po  žltej, z ktorej je možné sa napojiť na niektorú z týchto dvoch trás. Z juhu je možný prístup po  zelenej značke z Ochodnice.

## Referencie

## Pozri aj
* Vysoké Javorníky
* Javorníky
* Zoznam vrcholov v Javorníkoch
* Geomorfologické členenie Slovenska

## Iné projekty

Kategória:Vrchy v Javorníkoch
Kategória:Čadca
Kategória:Dunajov
Kategória:Ochodnica
Kategória:Vrchy v okrese Čadca
Kategória:Vrchy v okrese Kysucké Nové Mesto
Kategória:Vrchy pod 1000 metrov na Slovensku
Vlašský šalát

**Vlašský šalát** (hovorovo *vlašák*) je druh šalátu, ktorého pôvod je z Talianska.

## Etymológia
Názov je možno odvodený z holandského Vleessalade (v preklade mäsový šalát), prípadne z nemeckého *Fleischsalat*, čo sa podľa rakúskeho alebo bavorského dialektu vyslovuje *vlášsalát*, alebo je odvodený od slova Vlach v zmysle Talian.

## História
Vynálezcom novodobej českej verzie vlašského šalátu bol údajne pražský lahôdkár Rudolf Linka už v dobách prvej Česko-slovenskej republiky. Tento šalát sa skladal z jabĺk, sleďa, hrášku z konzervy, mrkvy z konzervy, pražskej šunky od kosti, kyslých uhoriek, majonézy, soli a korenia. Jeho predkovia založili v roku 1911 prvé pražské lahôdky, ktoré prevádzkoval Alois Linka. Práve tam uzrel svetlo sveta recept na pravý a pôvodný recept na vlašský šalát, ktorý sa stal neoficiálnym národným pokrmom postupne celého Česko-Slovenska. Po roku 1948, kedy bolo jeho lahôdkárstvo znárodnené, začal výrobok v pozmenenej receptúre vyrábať národný podnik Pramen.

Z výrobku zmizol sleď, jablká, pražská šunka a namiesto toho sa začali používať zemiaky a saláma, pridali sa aj ďalšie ingredience. Vlašský šalát bol do začiatku 90. rokov 20. storočia vyrábaný podľa *Noriem studenej kuchyne*. Potom došlo k všeobecnému zníženiu kvality, väčšina výrobcov začala do vlašského šalátu pridávať lacné náhrady, napríklad namiesto kvalitnej salámy z mäsa výrobnú salámu, uhorky nahradila lacnejšia cuketa, majonéza býva nastavovaná vodou a škrobom a podobne.

V súčasnosti je kvalita priemyselne vyrábaných vlašských šalátov rozdielna. Vlašský šalát si však veľa ľudí robí doma.

## Referencie


## Zdroj

Kategória:Šaláty
Martin Bendik

**Martin Bendik** (* 22. december 1960, Košice) je slovenský operný režisér.

Študoval na Konzervatóriu v Košiciach klavír a od roku 1982 na Hudobnej a tanečnej fakulte VŠMU odbor operná réžia v triede doc. Branislava Krišku. Po ukončení štúdia pôsobil v Štátnej opere Banská Bystrica (19881995), kde realizoval s výtvarníkom Alešom Votavom viacero operných inscenácií. Od roku 2003 je s prestávkami dramaturgom Opery SND. Martin Bendik patrí medzi predstaviteľov tzv. režisérskej opery s originálnym, i keď často kontroverzným výkladom klasickej predlohy.

K jeho profilovým inscenáciám patria *Orfeus a Eurydika* od Christopha Willibalda Glucka (Štátna opera Banská Bystrica, 1991), Verdiho *Aroldo* a *[[Nabucco]]* (Štátna opera Banská Bystrica, 1993 a 1996), Pucciniho *Tosca* (Štátna opera Banská Bystrica, 2000), Bartókov *Hrad kniežaťa Modrofúza* (Opera SND, 2003), Brittenov *Peter Grimes* (Opera SND, 2005) a Beethovenov *Fidelio* (Opera SND, 2016). Martin Bendik je autorom knihy esejí, ktorá vyšla pod názvom *Operné sondy* (Asociácia CORPUS, 2014).

## Referencie

Kategória:Slovenskí divadelní režiséri
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Osobnosti z Košíc
Šalát (jedlo)

**Šalát** je jedlo pripravované z jedného či viac druhov potravín pokrájaných na menšie kúsky a ochutených najčastejšie zálievkou alebo dresingom. Najčastejšou ingredienciou v šalátoch je listová zelenina. Šaláty sa môžu podávať ako predjedlo (napríklad Caprese), ako príloha jedla, ako hlavný chod alebo aj ako dezert.

## Zálievky a dresingy
[náhľad|Vrstvený šalát s [koreňová zelenina|koreňovou zeleninou, avokádom a majonézou]]
Vinaigrette je jednou zo základných zálievok vyrábanou z octu a oleja. Základné druhy zálievok a dresingov sa dajú rôzne variovať pridávaním ďalších chutí a vôní, napríklad pridaním čerstvých byliniek, ako je napríklad petržlen, bazalka, pažítka alebo oregano. Ďalšou súčasťou dresingu môže byť napríklad cesnak, rovnako tak šalotka, chren alebo chilli.

### Druhy dresingov
náhľad|V baroch a reštauráciách sa objavuje šalátový bufet, kde si hostia sami namiešajú suroviny a vyberú vhodnú zálievku
* Sójová omáčka: Omáčka vyrobená zo sójových bôbov a pochádza z Ázie. Pretože je veľmi slaná, solíme šaláty až nakoniec a opatrne.
* Biely jogurt: Používa sa do zálievok, najlepšie na uhorkový šalát. Riedi sa ním kyslá smotana alebo majonézové zálievky.
* Olej a ocot: napríklad vínny – červený alebo biely, kvasný liehový, jablčný alebo ocot balsamico. Z olejov je na šaláty najvhodnejší olivový, ktorý môžeme ochutiť čerstvými bylinkami.

### Najjednoduchšie druhy zálievok
V odmeranom množstve vody rozpustíme cukor a soľ. Pridáme ocot alebo olej, dochutíme citrónom a dobre pretrepeme. Na šaláty môžeme vytvoriť zálievky z mlieka či smotany. Cukor rozmiešame v mlieku alebo smotane, jogurte či cmare a podľa chuti prikyslíme.

## Príklady šalátov
* Parížsky šalát
* Grécky šalát
* Šopský šalát
* Vlašský šalát
* Waldorfský šalát
* Zemiakový šalát

## Referencie


## Literatúra
* Dufek, Oldřich. *Zeleninové saláty*. Říčany: Medica Publishing, 2004. 
* Sabóvá, Kateřina; Beníšek, František. *Velká kniha salátů*. Liberec: GEN, 2005. 
* Vlachová, Libuše. *Saláty*.  Praha: Levné knihy KMa, 2000. 

## Iné projekty

## Zdroj

Kategória:Šaláty
Kategória:Zeleninové jedlá
Červený potok (prítok Stupavského potoka)

**Červený potok** je potok V. rádu na Záhorí, na území okresu Malacky, v katastri obce Borinka. Predstavuje prirodzený vodný tok, má dĺžku 3,157 km a plochu povodia s rozlohou 2,481 km². Pramení v nadmorskej výške  a vlieva sa zľava do Stupavského potoka, vo výške 

## Prameň
Pramení v zmiešanom lese v lokalite Červené blato (), na severnom svahu vrchu Malý Javorník (), v Pezinských Karpatoch (časť Malých Karpát), v nadmorskej výške 

## Opis toku
Najprv tečie severozápadným smerom v zmiešanom lese a následne sa pribratím krátkeho pravostranného prítoku stáča na juhozápad. Tečie ďalej týmto smerom dorasteným listnatým lesom, potom tvorí oblúk vydutý na sever, pokračuje stále juhozápadne a podteká miestnu účelovú komunikáciu. Náhle sa prudko stočí na juh a následne už miernejšie na severozápad. Tečie stále v listnatom lese, jemne sa koryto presmeruje na západ a priberá sprava významnejší potok. Po sútoku sa tok stáča opäť na juhozápad a onedlho na západ, kde pokračuje už v upravenom, nekľukatom koryte. Pred ústím ešte preteká osadou Medené Hámre, kde robí oblúk vydutý na sever, je premostený cestným mostom a križuje sa z elektrickým vedením. Napokon sa v nadmorskej výške  ľavostranne vlieva do Stupavského potoka.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Borinka
Kategória:Vodné toky v okrese Malacky
Madilyn Baileyová

**Madilyn Baileyová** (neprechýlene: *Madilyn Bailey*; * 2. september 1992, Boyceville, Wisconsin, Spojené štáty) je americká speváčka a textárka. Objavila sa v reláciách francúzskych televízii, kde propagovala svoje cover verzie piesní, v roku 2018 prezentovala svoju vlastnú pieseň s názvom *Tetris* v americkej televíznej show *Today*. V roku 2019 mala cez 6 miliónov sledovateľov v sieti Youtube.

Jej debutový EP album bol vydaný roku 2012 a niesol názov *Bad Habit*. Svoj prvý štúdiový album *Muse Box* vydala v roku 2015. Jej druhý originálny EP album vyšiel v júli roku 2016. Prvý raz bola tzv. *headlinerkou* na koncerte v Paríži roku 2018, bola na tour s ďalšími Youtubermi.

Pred začiatkom svojej kariéry pracovala ako certifikovaná zdravotná asistentka. Trpí na dyslexiu.

V roku 2014 sa vydala za Jamesa Benruda.

## Ocenenia
* 2014: Streamy Awards – najlepšia cover pieseň – (za dielo: *[[Wake Me Up!]]*) – *nominácia*
* 2015: NRJ Music Awards – medzinárodný objav roka – *nominácia*
* 2017: Streamy Awards – influencerská kampaň – (za dielo *[[Rise to the Occasion]]*) – *nominácia*

## Iné projekty

## Externé odkazy
* Oficiálna webstránka
* Diela Madilyn Baileyovej

## Zdroj

Kategória:Speváčky USA
Kategória:Textári piesní USA
Kategória:Popové speváčky USA
Kategória:Gitaristky
Kategória:Klaviristky USA
Kategória:Osobnosti z Wisconsinu
Ꚅ

náhľad|Písmeno Ꚅ
**Ꚅ** (minuskula **ꚅ**) je už bežne nepoužívané písmeno cyriliky. V minulosti bolo používané v abcházštine. Ide o ligatúru z písmen З a Ж.

## Referencie

## Zdroj
* 

Kategória:Písmená cyriliky
Kategória:Abcházština
MDMS

***MDMS*** je piaty štúdiový album hip-hopovej skupiny DMS, ktorý vyšiel 20. augusta 2019. Ako prvé single z albumu boli predstavené „SÓS“ a „Jak ti J.B.“ dňa 28. marca 2019. V tej dobe nikto nečakal, že o pár mesiacov z toho vznikne album. Názov MDMS je referencia na drogu MDMA (extáza). Názov vznikol z toho že im fanúšikovia písali že sú droga.

## O albume
Na albume sa objavili dvaja známi českí raperi Yzomandias a Nik Tendo z labelu Milion+. Na albume má aj dve slohy producent Smart, ktorý prvýkrát rapoval na albume ''Prepáčte'' v skladbe „Horšia pesnička“. V tejto nahrávke si rapovanie zopakoval v skladbách „FUCKOFF“ a „MDMS“. 
 
Na hudobnej produkcii albumu sa okrem Smarta a Dameho, ktorí patria do skupiny DMS podieľali aj Homiebeats, Special Beatz, Peter Pann, Dokkeytino a Grizzly.

Videoklipy boli zatiaľ natočené ku skladbám „sós“, „jak ti J.B“, „Prečo“ a „Lebo“.

## Zoznam skladieb

## Referencie
https://refresher.sk/67823-Separ-Dame-a-Smart-prekvapivo-vydavaju-novy-album-vypocuj-si-ukazky-vsetkych-skladieb

Kategória:Hudobné albumy z 2019
Kategória:Albumy skupiny DMS
Camilla Britská

**Camilla Britská** (, rod. **Camilla Rosemary Shand**, neskôr **Parker Bowles**; * 17. júl 1947, Londýn, Spojené kráľovstvo) je britská kráľovná ako druhá manželka Karola III.

## Životopis
Detstvo strávila vo Východnom Sussexe, kde sídlila jej rodina. Tam tiež navštevovala školy, neskôr ale študovala vo Švajčiarsku.

Pred svojou prvou svadbou v roku 1973 už bola priateľkou princa Charlesa, ale kráľovskou rodinou nebola uznaná ako vhodná matka princových detí, takže im nebolo dovolené vziať sa.

V roku 1973 si vzala Andrewa Parker Bowlesa. Spolu majú dve deti - Toma, narodeného v roku 1974 (je to krstňa princa Charlesa), a Lauru, narodenú v roku 1978. Andrew a Camilla sa ale v roku 1995 rozviedli.

Camilla a Charles vraj udržiavali svoj vzťah aj počas svojich manželstiev, po ich rozvode a po smrti Charlesovej prvej ženy princeznej Diany svoj vzťah držali už na verejnosti. 10. februára 2005 bolo oznámené, že spolu uzavrú manželstvo. K svadbe došlo 9. apríla 2005.

## Mená a tituly
* 1947 - 1973 slečna Camilla Rosemary Shand
* 1973 - 1995 pani Camilla Parker-Bowles
* 1995 - 2005 pani Camilla Parker-Bowles-Shand
* 2005 - 2022 Jej Kráľovská výsosť vojvodkyňa z Cornwallu (formálne bola princeznou z Walesu, tento titul však s ohľadom na svoju predchodkyňu Dianu nepoužívala)
* od 8. septembra 2022 Jej Veličenstvo kráľovná (angl. Queen Consort)

## Iné projekty

## Zdroj

Kategória:Kráľovské manželky Spojeného kráľovstva
Kategória:Windsorovci
Kategória:Britské vojvodkyne
Kategória:Britskí aktivisti
Kategória:Osobnosti z Londýna
Kategória:Princezné z Walesu
Kategória:Dámy Podväzkového rádu
Kategória:Vojvodkyne z Cornwallu
Vajnorákov jarok

**Vajnorákov jarok** je horský potok na Záhorí, pretekajúci územím okresu Malacky, v chotári obce Borinka. Je to 1,241 km (vrátane dlhšej zdrojnice 1,729 km) dlhý tok V. rádu s plochou povodia 1,080 km². Vzniká v nadmorskej výške  a vo výške  ústi do Stupavského potoka, ako jeho ľavostranný prítok.

## Vznik
Vzniká sútokom dvoch kratších zdrojníc v nadmorskej výške  v dorastenom listnatom lese, na západnom svahu vrchu Hviezda (), v katastri Borinky v podcelku Malých Karpát; Pezinské Karpaty.

Prvá, kratšia zdrojnica má dĺžku 332 metrov, pramení v zmiešanom lese, v oblasti Zabité () vo výške  a tečie najprv severozápadným smerom. Neskôr sa oblúkom stočí na juhozápad, priberá krátky, 34 metrový prítok a pokračuje ďalej listnatým lesom až ku sútoku s druhou zdrojnicou. Predstavuje hlavnú zdrojnicu Vajnorákovho jarku. 

Druhá, dlhšia zdrojnica je dlhá 488 metrov, pramení vo výške , taktiež v zmiešanom lese a tečie sprvu rovnobežne s prvou zdrojnicou, t.j. na severozápad. Ďalej preteká v listnatom lese a nakoniec vytvára, v nadmorskej výške  ako sekundárna zdrojnica Vajnorákov jarok.

## Opis toku
Od sútoku zdrojníc potok pokračuje juhozápadným smerom a následne sa stáča na severozápad, kde v tomto smere vytvára esovitú dvojvlnu. Priberá krátky pravostranný prítok a nachvíľu mení smer na juhozápadný. V tomto úseku podteká lesnú cestu. Opäť sa stáča na severovýchod, preteká rúbaniskom, neskôr listnatým lesom a potom jeho tok sa presmeruje na juhozápad. Ďalej tečie už len dorasteným listnatým lesom naposledy sa stočí na severozápad a následne mierne oblúkom zmení smer na juhozápadný a pokračuje k ústiu. Do Stupavského potoka sa vlieva zľava, v nadmorskej výške 

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Borinka
Kategória:Vodné toky v okrese Malacky
Katedra (biskupský stolec)

[náhľad|Katedra [Košická arcidiecéza|Košickej arcidiecézy s arcibiskupským erbom Mons. Bernarda Bobera]]

**Katedra** (nesprávne: *biskupský trón*) je sedadlo biskupa pri bohoslužbe (v jeho katedrále).

## Umiestnenie
Pôvodne bolo sedadlo umiestnené v strede záveru presbytéria. Neskôr bola katedra umiestňovaná na ľavú stranu presbytéria a po 2. vatikánskom koncile opäť na pôvodné miesto, aby biskup mohol predsedať bohoslužbe.

## Dejiny
Katedra pochádza už zo starokresťanských čias, kamenné katedry sa našli v rímskych katakombách. Pôvodne boli prenosné (inštalované vždy pred samotným zhromaždením) potom pevné. Neskôr, v bazilikách, popri katedre boli sedadlá pre kňazov. Počas stredoveku bola kvôli retabulu oltára posunutá na stranu. Podľa inštrukcie z 21. júna 1966 katedra nemá byť označovaná ako trón a nemá byť zastrešená baldachýmom, tie existujúce, ale majú byť zachované.

Niektoré katedry mali iba symbolickú funkciu.

## Referencie

## Ďalšia literatúra
* RADDATZ, Alfred. Insignien, kirchliche : Kathedra. In: 
* BERGER, Rupert. Kathedra. In: 

## Pozri aj
* Cathedra Petri
* katedrála
* konkatedrála

## Iné projekty

Kategória:Biskupi
Kategória:Katedrály
Kategória:Kresťanská architektúra
42 mučeníkov z Amoria

**42 mučeníkov z Amoria** () bola skupina byzantských úradníkov, ktorí boli v roku 838 zajatí pri abbásovskom dobytí horno-frýgijskeho mesta Amorion. Po byzantskej porážke boli úradníci (vojenskí velitelia) odvlečení do irackej Samarry, kde boli sedem rokov držaní v zajatí a kruto trýznení. Po tom, čo odmietli konvertovať na islam, ba podľa legiend horlivo diskutovali so svojimi väzniteľmi o viere, boli v roku 845 Abbásovcami popravení. Ich sviatok si východné ortodoxné cirkvi a gréckokatolícka cirkev pripomínajú v deň ich popravy 6. marca.

Autormi najstarších správ o mučeníkoch je spis mnícha Euodia z 9. storočia a oslavná reč Michala Synkella. V umení sa 42 amorijských mučeníkov zobrazovalo len málokedy, prednosť viac dávala skupina tzv. 40 mučeníkov zo Sebaste. V existujúcich umeleckých dielach bývajú zobrazení ako dvorania v tunikách, resp. v gréckych chlamysoch.
[náhľad|Obliehanie Amoria Arabmi, [12. storočie/13. storočie, rukopis *[[Skyllitzes Matritensis]]*, dnes Biblioteca Nacional de España, Madrid]]

## Okolnosti zajatia a Amorion
V roku 838 sa v priebehu byzantsko-arabských vojen vojská kalifa al-Mu´tasima dostali po sérii byzantských prehier až do hlbokého vnútrozemia Anatólie, kde obľahli, a po 13 dňoch pre zradu v byzantských radoch dobyli mesto Amorion (dnešný Hisar). Pre ríšu to bola morálna rana, pretože vtedajší cisár Teofil bol členom Amorijskej dynastie, ktorá mala korene v tomto meste. Arabi mesto zrovnali so zemou a väčšinu obyvateľov pobili alebo odvliekli do zajatia. Medzi zajatými bolo i 42 vedúcich osôb mesta. Mesto bolo Byzantíncami krátko na to znovu získané, avšak už nikdy nenadobudlo svoj predchádzajúci význam. Cisár Teofil sa pokúsil vyjednať prepustenie jeho úradníkov, čo však Arabi odmietli a po tom, čo mučeníci neprijali možnosť záchrany života podmienenú konvertovaním na islam boli 6. marca 845 za vlády al Mutasimovho syna al-Wátika na brehu Eufratu v Samarre popravení.

## Známe mená
Z celkového počtu 42 mučeníkov sú známe len niektoré mená zajatých osôb:

* Theodóros Kratéros, eunuch, možno stratég bukellarijskej themy, býva označovaný ako vodca mučeníkov
* *patrikios* Aetios, *stratég* anatólskej themy
* *patrikios* Theofilos
* *magistros* Kónstantinos Baboutzikos, manžel sestry cisárovnej Teodory, najvyššie postavený zo zajatcov, prvý komu bola ponúknutá možnosť konvertovať a prvý popravený
* Bassoes
* Kallistos, možno člen rodiny Melissénov
* Kónstantinos, *notarius* alebo *hypografeus* (sekretár) Kónstantina Baboutzika

## Referencie


## Zdroj

* 42 mučeniků z Amoria In: 
* Forty-two martyrs of Amorion In: 

## Externé odkazy

* http://www.executedtoday.com/2016/03/06/845-the-42-martyrs-of-amorium/

Kategória:Svätci
Kategória:Úmrtia v 845
Kategória:Byzantskí kresťanskí mučeníci
Súkromné gymnázium DSA Bardejov

**Súkromné gymnázium DSA** v Bardejove je súčasťou siete škôl zriaďovanej slovenskou vzdelávacou spoločnosťou Deutsch-Slowakische Akademien od roku 2019, kedy došlo k zmene zriaďovateľa z predchádzajúceho zriaďovateľa na spoločnosť DSA. Spoločnosť Deutsch-Slowakische Akademien patrí do portfólia nemeckej firmy Europäisches Bildungswerk für Beruf und Gesellschaft (EBG), ktorá v Nemecku prevádzkuje 36 škôl a vzdelávacích centier.

V tohtoročnom rebríčku INEKO (údaje za šk. rok 2021/2022) sa Súkromné gymnázium DSA v Bardejove nachádza na 159. mieste zo 164 hodnotených gymnázií na Slovensku. Z 10 možných bodov má škola 3,5 boda, pričom do úvahy sa berú parametre ako maturita, prijímanie žiakov na VŠ, nezamestnanosť absolventov, inšpekcia či mimoriadne výsledky školy. 

V šk. roku 2021/2022 Súkromné gymnázium DSA v Bardejove dosiahlo v Maturite z anglického jazyka v priemere 37,5 %, čo je o 27 % menej ako celonárodný priemer, čím sa zaslúžilo o poslednú priečku zo všetkých gymnázií na Slovensku. Z Maturity zo slovenského jazyka získalo v priemere 69,5 boda. 

## Výučba
Výučba na Súkromnom gymnáziu DSA v Bardejove prebieha v jednom študijnom odbore 7902 J gymnázium. Je jedinou školou v zriaďovateľskej pôsobnosti DSA, kde sa za výučbu platí mesačné školné.

Silnou stránkou odboru je orientácia na jazykovú výučbu, predovšetkým na anglický a nemecký jazyk. Študenti majú prostredníctvom siete partnerstiev zriaďovateľa DSA množstvo príležitostí na absolvovanie pobytov, resp. študentských výmenných pobytov v zahraničí. Popri veľkom rozsahu výučby angličtiny majú študenti možnosť výučby nemčiny, do ktorej sa zapoja aj učitelia z partnerských nemeckých škôl DSA. DSA využíva pri výučbe nemeckého jazyka formu videokonferencií, to znamená, že triedy na gymnáziu v Bardejove a na partnerskej škole v Nemecku budú počas hodiny nemčiny naživo prepojené. Ide o najmodernejšie metódy výučby jazykov tzv. e-learning a distance learning.

Cieľom je kvalitná príprava absolventov gymnázia pre štúdium na vysokých školách. Škola je zapojená do programu DOFE, čo je Medzinárodná cena vojvodu z Edinburghu. Ide o sebarozvojový komplexný program pre mladých ľudí, ktorý existuje od roku 1956 a doteraz sa realizuje v 140 krajinách sveta.

Škola udržiava veľmi úzke kontakty so Základnou školou na Nám. arm. gen. L. Svobodu, v ktorej budove aj sídli. Na gymnáziu učia učitelia zo základnej školy a naopak.

## Ocenenia

* „Mladý Európan 2019“ - víťaz celoštátneho kola
* „Medzinárodná cena vojvodu z Edinburghu“ - bronzová úroveň

## Referencie


Kategória:Súkromné stredné školy na Slovensku
Kategória:Školy v Bardejove
IC 2944

**IC 2944** alebo **Hmlovina Bežiace kura** je červená emisná hmlovina s intenzívnou tvorbou hviezd v súhvezdí Centaurus. Obsahuje aj dve zatiaľ najsvietivejšie známe hviezdy vo vesmíre.

V hmlovine sa nachádzajú husté chuchvalce prachu a plynu nazývané Thackerove globuly alebo Bokove globuly. Najväčšia globula tejto hmloviny má priemer okolo 1,4 ly a hmotnosť 15-násobku hmotnosti Slnka. Globuly sú len pozostatky pôvodnej prachovej hmloviny. Tieto chladné nepriehľadné oblasti molekulárneho materiálu boli dlho považované za prvotné štádium tvorby hviezd.

## Iné projekty

2944
Kategória:Emisné hmloviny
Kategória:Otvorené hviezdokopy
Kategória:Súhvezdie Centaurus
100
Kategória:Astronomické objekty objavené v roku 1904
3518696
Saláma

náhľad|Trvanlivá saláma.
**Saláma** je „mäsový výrobok z mäsového dielu, ktorý sa skladá z jemne homogenizovaného zrneného mäsového dielu alebo zo spojky a vložky, plnený do technologického obalu“.

Salámy sa delia na:
* mäkké (vyšší podiel vody a tuku, nie sú sušené, obmedzená trvanlivosť)
* trvanlivé (po vyrobení zrejú alebo sa sušia, niekedy sa používa kultúrna pleseň alebo údenie)
** tepelne opracované (obarené a údené horúcim dymom)
** surové (pomalé údenie studeným dymom)

## Poznámky


## Referencie

## Ďalšia literatúra
* 
* 

## Iné projekty

Kategória:Potraviny
Kategória:Salámy
Worcestrová omáčka

náhľad|Worcestrová omáčka, česká fľaštička od českého výrobcu ''Vitana''
**Worcestrová omáčka** (iné názvy: **worcesterová omáčka**, **worcesterská omáčka**, **worčestrová omáčka**, **worcester**) je tekuté korenie tmavej hnedej farby s dlhšou trvanlivosťou a jemnou pikantnosťou. Omáčka má charakteristickú arómu. Do Česko-Slovenska sa dovážalo okolo roku 1925 ako anglické omáčkové korenie *Worcester-Shire-sauce*.
Omáčku s názvom *Worcestershire sauce*, niekedy skracovanú na *Worcester sauce* vyrábala spoločnosť Lea & Perrins od 28. augusta 1837 vo Worcesteri. Od roku 2005 už nie je firma Lea & Perrins nezávislou spoločnosťou, ale ide o obchodnú známku americkej spoločnosti Kraft Heinz. Worcestershiresauce nie je právne chránenou značkou, takže ju po celom svete vyrába a pod názvom Worcestersauce ponúka množstvo výrobcov.

## Použitie
Používa sa k dochuťovaniu duseného mäsa, diviny, biftekov, rýb, šalátov alebo majonézy. Býva aj súčasťou miešaných alkoholických nápojov ako napríklad známy koktail Bloody Mary. Vďaka intenzívnej chuti je worcestrová omáčka výborná na marinovanie mäsa.

## Zloženie
Originálna zmes obsahuje fermentovanú sóju, ocot, melasu, cesnak, ďumbier, sardely a ďalšie prísady. Omáčka neobsahuje konzervačné látky, umelé farbivá alebo pridaný glutaman. Je bez lepku.

## Iné projekty

## Referencie


## Zdroj
* 

Kategória:Omáčky
Kategória:Koreniny
Selán

**Selán** je anorganická zlúčenina. Za izbovej teploty ide o bezfarebnú plynnú horľavú látku s odporným zápachom, ktorý sa dá zacítiť už aj pri nízkych koncentráciách. Je to najjednoduchší a najbežnejší hydrid selénu a taktiež je to najtoxickejšia zlúčenina selénu. Aj pri extrémne nízkych koncentráciých má dráždivú vôňu, ktorá pripomína rozkladajúci sa chren, ale pri vyšších koncentráciách vonia po zhnilých vajciach.

## Molekulárna štruktúra a vlastnosti
Molekula selánu má lomený tvar, pričom uhol medzi atómami selénu a vodíku je 91°. Má tri vibračné pásy, a to pri 2358, 2345, and 1034&nbsp;cm−1.

Vlastnosti tejto zlúčeniny sú podobné ako vlastnosti sulfánu, avšak selán je kyslejší, pričom pKa selénovodíku je 3,89 oproti sírovodíku s pKa 7. Druhé pKa je 11, niektoré zdroje uvádzajú 15.05 ± 0.02 pri 25&nbsp;°C.

## Výroba
Priemyselne sa vyrába reakciou vodíka so selénom pri teplotách vyšších než 300 °C. Existuje mnoho spôsobov syntézy vhodných pre menšie množstvá v laboratóriu i pre väčšie množstvá v priemyselnej výrobe.

V menších množstách v laboratóriu sa zvyčajne pripravuje reakciou vody so selenidom hlinitým, Al2Se3, pričom vzniká hydroxid hlinitý a uvoľňuje sa plynný selán:

: Al2Se3 + 6 H2O ⇌ 2 Al(OH)3 + 3 H2Se
Podobná reakcia využíva kyslú hydrolýzu selenidu železnatého, FeSe.

Selán možno pripraviť rôznymi metódami *in situ*, napríklad použitím diboránu, Marshovej skúšky alebo Devardovej zliatiny. V Sonodovej metóde vzniká selán počas reakcie vody a oxidu uhoľnatého so selénom v prítomnosti trietylamínu.

## Reakcie a využitie
Reakciou s oxidom siričitým možno zo selánu pripraviť selén, takto pripravený selén je vysoko čistý:
: 2 H2Se + SO2 ⇌ 2 H2O + 2 Se + S

### Použitie
Selán sa taktiež využíva na syntézu zlúčenín obsahujúcich selén

290px
Príklad vyššie znázorňuje reakciu pri výrobe selenomočoviny z kyanamidu pomocou selánu.

Pri výrobe polovodičov sa plynný selénovodík používa na ich legovanie selénom.
## Toxicita a bezpečnosť
Selán je nebezpečný najmä kvôli svojej toxicite. Je výrazne toxickejší než jeho analóg, sulfán. Dráždivo pôsobí už pri koncentrácii 0,3 ppm, čo je hlavný varovný signál vystavenia selánu a pri koncentrácii1,5 ppm je už neznesiteľný. Expozícia vyšším koncentráciám, i keď je kratšia než minúta, spôsobuje dráždenie očí a slizníc, čo zapríčiňuje symptómy podobné nádche aspoň niekoľko dní po vystavení selánu. V Nemecku je limit selánu v pitnej vode 0,008 mg/l, US EPA odporúča maximálnu koncentráciu 0,01 mg/l. 

Aj napriek jeho silnej toxicite sa u ľudí nezaznamenal prípad otravy touto látkou, pravdepodobne pretože pri vdýchnutí má tendenciu rozložiť sa na slizniciach na selén, ktorý je menej toxický než jeho zlúčeniny.

## Referencie


## Zdroj

Kategória:Zlúčeniny selénu
Kategória:Chalkogenovodíky
Zoznam krajín podľa populácie v roku 1600

Toto je **zoznam krajín podľa populácie v roku 1600**. Odhadované čísla sú od začiatku roka a presné počty obyvateľov sa týkajú krajín, ktoré v danom roku uskutočnili sčítanie ľudu v rôznych dátumoch.

## Referencie

Kategória:Zoznamy štátov
Kategória:1600
Horvátsky jarok

**Horvátsky jarok** je potok na Záhorí, v okrese Malacky, v katastrálnom území obce Borinka a mesta Svätý Jur. Ide o prirodzený vodný tok VI. rádu horského charakteru s dĺžkou čistého toku 0,808 km (pripočítaním dlhšej zdrojnice 1,917 km) a plochou povodia o rozlohe 2,323 km². Vzniká vo výške  a sprava ústi, v nadmorskej výške  do Cúrskeho potoka.

## Vznik
Vzniká, podobne ako protiľahlý Vajnorákov jarok sútokom zdrojníc, ktoré sú v tomto prípade obidve dlhšie ako samotný tok Horvátskeho jarku, v nadmorskej výške  Sútok zdrojníc sa nachádza na severovýchodnom svahu vrchu Hviezda (), v katastrálnom území obce Borinka, v Pezinských Karpatoch (časť Malých Karpát).

Prvá, dlhšia zdrojnica má dĺžku 1109 metrov, pramení vo výške , v trávnatom poraste na východnom svahu vrchu Hviezda (). Tečie počas celej svojej dĺžky na severovýchod, v dorastenom listnatom lese, iba pred sútokom sa nepatrne stáča na sever.

Druhá, kratšia zdrojnica je dlhá 961 metrov, pramení v listnatom lese (v ktorom pokračuje po celú dĺžku), nadmorskej výške , na západnom svahu kopca Človečia hlava (). Sprvu tečie na severozápad, potom vytvára oblúk vydutý na sever, a opäť smeruje severozápadným smerom k sútoku s prvou zdrojnicou.

V tomto prípade sa nedá jednoznačne určiť hlavná a sekundárna zdrojnica.

## Opis toku
Po vzniku potok tečie takmer severným smerom, dorasteným listnatým lesom. Podteká miestnu účelovú komunikáciu, oblúkom sa stáča na severovýchod a následne, v nadmorskej výške  pravostranne ústi do Cúrskeho potoka.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Borinka
Kategória:Svätý Jur
Kategória:Vodné toky v okrese Malacky
Pol'and'Rock Festival

thumb|Nočná scéna na poľskom Woodstocku, 2013
thumb|Nočná scéna na poľskom Woodstocku, 2017
**Pol'and'Rock Festival**, pôvodne **Przystanek Woodstock** (slov. *Zastávka Woodstock*), je poľský rockový festival usporadúvaný nadáciou Wielka Orkiestra Świątecznej Pomocy (slov. *Veľký orchester vianočnej pomoci*). Prvý ročník festivalu, ktorého inšpiráciou sa stal legendárny americký hudobný festival Woodstock, sa konal v roku 1995.

V súčasnosti sa táto Poľská prehliadka množstva rockových žánrov koná v meste Kostrzyn nad Odrą na poľsko-nemeckej hranici. Počet návštevníkov sa ráta na státisíce, rekordnou účasťou bolo podľa organizátorov dosiahnutie na jubilejnom 20. ročníku v roku 2014, kedy na festival prišlo asi 750 000 ľudí, v roku 2011 bol počet návštevníkov odhadovaný až na 1 000 000. Patrí tak medzi najväčšie open-air festivaly v Európe. Medzi hlavných hudobníkov, ktorí v predchádzajúcich rokoch vystúpili na festivale, patrila napríklad skupina Prodigy alebo skupina Sabaton.

Mottom poľského Woodstocku, ktorý sa tradične koná na prelome júla a augusta, je „*Láska, priateľstvo a hudba*“. Jeho zakladateľom je poľský novinár a aktivista Jerzy Owsiak. V rokoch 2016 a 2017 bol festival označený ako *Zábava zvýšeného rizika*, čo prinútilo organizátorov sprísniť bezpečnostné opatrenia, napríklad areál oplotiť a umiestniť bezpečnostné kontroly pred vstupmi na jednotlivé scény. V roku 2017 bolo umiestnenie ohrady pred hlavnou scénou predmetom jednania medzi Owsiakom a starostom mesta Kostrzyna nad Odrą. Festival, resp. jeho organizátor, bol taktiež kritizovaný zo strany vládnucej strany PiS a stal sa predmetom politických kontroverzií v Poľsku. Jeho možné presunutie do Štetína navrhol tamojší starosta v prípade, kedy by sa usporiadanie akcie v Kostrzyne ukázalo byť naďalej problematické.

## Referencie


## Iné projekty

## Externé odkazy
* Oficiálne stránky festivalu Pol'and'Rock Festival 
* Oficiálne stránky nadácie Wielka Orkiestra Świątecznej Pomocy

## Zdroj
* 

Kategória:Hudobné festivaly
Kategória:Rockové festivaly